b'\n_START_ARTICLE_\nVikintas Darius \xc5\xa0imanskas\n_START_SECTION_\nBiografija\n_START_PARAGRAPH_\nGim\xc4\x97 Vilniuje 1967 metais. T\xc4\x97vas - Romualdas \xc5\xa0imanskas, kari\xc5\xa1kis. Mama - Laim\xc4\x97 Kriau\xc4\x8di\xc5\xabnait\xc4\x97, televizijos re\xc5\xbeisier\xc4\x97. _NEWLINE_A\xc5\xa1tuoniasde\xc5\xa1imt\xc5\xb3j\xc5\xb3 (1980 - 1990) prad\xc5\xbeioje, mok\xc4\x97si  Kauno taikomosios dail\xc4\x97s mokykloje, v\xc4\x97liau Vilniaus vakarin\xc4\x97je dail\xc4\x97s mokykloje. Dirbo Vilniaus restauravimo dirbtuv\xc4\x97se. Laisvalaikiu tapydavo aliejiniais da\xc5\xbeais. Jo paveiksluose buvo kritikuojamos ir pa\xc5\xa1iepiamos sovietin\xc4\x97s realijos. _NEWLINE_1985 metais sudegino sesers komjaunimo biliet\xc4\x85, buvo pask\xc5\xb3stas ir persekiojamas KGB._NEWLINE_1985 metais planavo pab\xc4\x97gim\xc4\x85 \xc4\xaf Vakarus. Buvo pask\xc5\xb3stas ir persekiojamas KGB._NEWLINE_1986 met\xc5\xb3 baland\xc5\xbeio m\xc4\x97nes\xc4\xaf Vikintas Darius \xc5\xa0imanskas (vokalas), Edgaras Lazurkevi\xc4\x8dius (mu\xc5\xa1amieji), N\xc4\x97rius Pe\xc4\x8di\xc5\xabra (gitara) \xc4\xafk\xc5\xabr\xc4\x97 pankroko grup\xc4\x99 "WC" (1986 - 1987)._NEWLINE_1987 metais aliejiniais da\xc5\xbeais ant  Vilniaus 48-tosios vidurin\xc4\x97s mokyklos lauko sien\xc5\xb3 u\xc5\xbera\xc5\xa1\xc4\x97 \xc5\xa1\xc5\xabkius "Laisv\xc4\x99 Lietuvai", "\xc5\xa0alin KGB". D\xc4\x97l to buvo tardomas KGB karinink\xc5\xb3._NEWLINE_1988 metais \xc4\xafk\xc5\xabr\xc4\x97 roko grup\xc4\x99 "Genocidas Raudonajam Interventui", sutrumpintai "G.R.I.". _NEWLINE_1988 met\xc5\xb3 prad\xc5\xbeioje KGB buvo u\xc5\xbevesta operatyvin\xc4\x97 byla d\xc4\x97l to, kad Varveklis art\xc4\x97jan\xc4\x8dios Vasario 16-osios proga planavo sukurti ir vie\xc5\xa1ai atlikti dain\xc4\x85, ant sien\xc5\xb3 u\xc5\xbera\xc5\xa1yti antisovietinius \xc5\xa1\xc5\xabkius, pasi\xc5\xabti ir i\xc5\xa1kelti Nepriklausomos Lietuvos v\xc4\x97liav\xc4\x85._NEWLINE_1988 met\xc5\xb3 rugpj\xc5\xab\xc4\x8dio m\xc4\x97nes\xc4\xaf Vikintas Darius \xc5\xa0imanskas, Ernestas Volodzka ir N\xc4\x97rius Pe\xc4\x8di\xc5\xabra prad\xc4\x97jo leisti antisovietin\xc4\xaf pogrindin\xc4\xaf muzikin\xc4\xaf laikra\xc5\xa1t\xc4\xaf "M\xc5\xabs\xc5\xb3 a\xc5\xa1igalyje", kuris kas m\xc4\x97nes\xc4\xaf \xc4\x97jo iki 1989 met\xc5\xb3 pabaigos._NEWLINE_1989 metais \xc4\xafk\xc5\xabr\xc4\x97 roko grup\xc4\x99 "Emocinis karas"._NEWLINE_1990 metais Lietuvai perimant \xc4\xafvairius pastatus, savanori\xc5\xa1kai bud\xc4\x97jo \xc4\xafvairiuose Vilniaus objektuose._NEWLINE_1991 met\xc5\xb3 sausio m\xc4\x97nes\xc4\xaf atsid\xc5\xabr\xc4\x97 Auk\xc5\xa1\xc4\x8diausiosios tarybos r\xc5\xabmuose. Vikinto Dariaus \xc5\xa0imansko t\xc4\x97vas Romualdas \xc5\xa0imanskas buvo \xc5\xa1aulys, kuris tomis dienomis saugojo Auk\xc5\xa1\xc4\x8diausiosios Tarybos r\xc5\xabmus. Jis buvo paskirtas vadovauti savanori\xc5\xb3 grupei, kuriai sausio 12-\xc4\x85j\xc4\x85 buvo pavesta pakeisti \xc5\xa1aulius, anks\xc4\x8diau bud\xc4\x97jusius Gedimino pilies bok\xc5\xa1te prie v\xc4\x97liavos \xe2\x80\x93 Lietuvos nepriklausomyb\xc4\x97s simbolio. Kartu su t\xc4\x97vu ir kitais savanoriais V. D. \xc5\xa0imanskas sausio tryliktosios nakt\xc4\xaf saugojo Gedimino pilies bok\xc5\xa1t\xc4\x85 ir ten prabuvo daugiau nei m\xc4\x97nes\xc4\xaf._NEWLINE_2004 metais Vikintas Darius \xc5\xa0imanskas i\xc5\xa1vyko gyventi \xc4\xaf London\xc4\x85.\n_START_SECTION_\n\xc5\xa0altiniai\n_START_PARAGRAPH_\nwww.kinfo.lt \xe2\x80\x9eLietuva \xe2\x80\x93 tai j\xc4\x97ga!\xe2\x80\x9c \xe2\x80\x93 DIY pankroko dokumentika (ap\xc5\xbevalga) https://kinfo.lt/lietuva-tai-jega-pankroko-dokumentika-apzvalga/_NEWLINE_www.komentaras.lt Dokumentinis muzikinis filmas \xe2\x80\x9cLietuva \xe2\x80\x93 tai j\xc4\x97ga\xe2\x80\x9d \xe2\x80\x93 daugiau nei valanda svaiginan\xc4\x8dio laisv\xc4\x97s tro\xc5\xa1kimo! http://komentaras.lt/dokumentinis-muzikinis-filmas-lietuva-tai-jega-daugiau-nei-valanda-svaiginancio-laisves-troskimo/comment-page-1/_NEWLINE_www.15min.lt Pankroko gimimas sovietin\xc4\x97je Lietuvoje: naujos muzikos srov\xc4\x97s formavimasis ar anarchistinis chaosas? https://www.15min.lt/kultura/naujiena/muzika/pankroko-gimimas-sovietineje-lietuvoje-naujos-muzikos-sroves-formavimasis-ar-anarchistinis-chaosas-284-683655_NEWLINE_Jie saugojo m\xc5\xabs\xc5\xb3 nepriklausomyb\xc4\x97s simbol\xc4\xaf http://m.diena.lt/naujienos/lietuva/salies-pulsas/jie-saugojo-musu-nepriklausomybes-simboli-791624_NEWLINE_www.delfi.lt  Slaptas planas, kaip lietuviai ruo\xc5\xa1\xc4\x97si ginti Gedimino pil\xc4\xaf nuo soviet\xc5\xb3 https://www.delfi.lt/multimedija/sausio13/slaptas-planas-kaip-lietuviai-ruosesi-ginti-gedimino-pili-nuo-sovietu.d?id=70130892'